3. ΒΑΣΙΛΙΚΟΝ ΔΙΑΤΑΓΜΑ της 30 Ιουν./29 Ιουλ. 1936 (ΦΕΚ Α΄  310) Περί κωδικοποιήσεως των περί Ταμείου Αρωγής Υπαλλήλων Τ.Τ.Τ. ισχυουσών διατάξεων. Εις την κωδικοποίησιν ταύτην περιελήφθησαν αι ανωτέρω διατάξεις, αφορώσαι τα Ταμεία Αρωγής Υπαλλήλων ΤΤΤ και Αλληλοβοηθείας Βοηθητ. Προσωπικού ΤΤΤ. Τα Ταμεία ταύτα συνεχωνεύθησαν δυνάμει του άρθρ. 7 Νόμ. 2045/1952 εις εν Ταμείον δια του Β.Δ. 13/20 Μαρτ. 1953, τούτο δε, δυνάμει του Νόμ. 3397/1955 συνεχωνεύθη εις το Ταμείον Προνοίας Δημ. Υπαλλήλων δια του Β.Δ. 27 Φεβρ./5 Μαρτ. 1957 (τόμ. 2Α σελ. 518,01). Εις το Τ.Π.Δ.Υ. περιήλθον οι κατωτέρω πόροι του τέως Ταμείου Αρωγής Τ.Τ.Τ. Πόροι του Ταμείου Άρθρ.4.-(άρθρ.4 Ν.Δ. της 20-10-1927, άρθρ. 27 παρ. 2α, και άρθρ. 50 του Νόμ. 4277 ως ετροποποιήθη το μεν υπό του άρθρ. 4, και αντικατεστάθη το έτερον υπό του άρθρ. 5 του Νόμ. 6383. Άρθρ.1.Νόμ.4520, άρθρ. 1 παρ. 3 Νόμ. 4902, άρθρ. 22, 26, 27, Νόμ. 6243, άρθρ. 1 Νόμ. 6383. (Αντί της σελ. 109) Σελ. 109(α) 199-077 Ταμεία Αρωγής ΤΤΤ. Υπαλλήλων 22.Β.ε.1-3 Α.Ν.20-11-1935 «περί συμπληρώσεως και τροποποιήσεως Τ.Τ.Τ. Νόμων περί Ταμείου Αρωγής Τ.Τ.Τ.»). Πόροι του Ταμείου εισίν: 1ον)Κράτησις μηνιαία επί του μισθού των κατά το άρθρ. 5 του παρόντος μετόχων. α)Η κράτησις αύτη ορίζεται εις μεταλλικάς δραχμάς 3% επί του βασικού μόνον μισθού των μετόχων των λαμβανόντων μισθόν μέχρι του γραμματέως α΄ τάξεως, 4% επί του μισθού των μετόχων των λαμβανόντων τον μισθόν Εισηγητού και άνω ως αύτη αναγράφεται εις τον προσηρτημένον τω παρόντι Πίνακα κρατήσεων (Πίναξ Α΄). β)Η τοιαύτη κράτησις υπολογίζεται εις χαρτίνας δραχμάς οριζομένου εκάστοτε του συντελεστού δια Δ/τος μετά ητιολογημένην απόφασιν του Δ. Συμβουλίου του Ταμείου, των τυχόν προκυπτόντων κλασμάτων δραχμής αυξανομένων προς απάρτισιν ακεραίου εις δραχμάς ποσού. γ)Ο συντελεστής ορίζεται ήδη εις 12. δ)Ο ανωτέρω συντελεστής δεν δύναται εν ουδεμιά περιπτώσει να υπερβή τον οριζόμενον δια τους μισθούς των δημοσίων υπαλλήλων τοιούτου. ε)Δι’ υπαλλήλους λαμβάνοντας μισθόν αντιστοιχούντα εις βαθμόν ανώτερον της θέσεως ην κατέχουσιν η κράτησις υπολογίζεται επί του μισθού των. ς)Ως απονομή ανωτέρου μισθού δια τας υπέρ του Ταμείου Αρωγής Υπαλλήλων Τ.Τ. μηνιαίας κρατήσεις επί του μισθού των μετόχων, ως και την απονομήν των προς τούτους βοηθημάτων, λογίζεται και η κατά το άρθρ. 4 του Νόμ. 4246 απόληψις μετά εξαετή υπηρεσίαν εν τω αυτώ βαθμώ της διαφοράς του οργανικού μισθού του βαθμού ον κατέχουσιν, από τον τοιούτον του αμέσως ανωτέρου βαθμού. 2ον)Η διαφορά της μισθοδοσίας ενός μηνός των προαγομένων ή λαμβανόντων μισθόν ανωτέρου βαθμού καταβαλλομένη εις τρεις μηνιαίας δόσεις, υποχρεουμένων εις την καταβολή της διαφοράς ταύτης πάντων των λαβόντων μισθόν ανωτέρου βαθμού μετά την 1ην Ιουν. 1926. 3ον)Δωρεαί προς το Ταμείον. 4ον)2% επί της αξίας του προμηθευομένου υπό της Υπηρεσίας ΤΤΤ. υλικού, εφ’ όσον αύτη υπερβαίνει τας 100 δραχμάς. Επίσης του καταναλισκομένου υπό των Τ.Τ.Τ. υπηρεσιών αεριόφωτος και ηλεκτρικού ρεύματος. 2% επί των μισθωμάτων των πληρωνομένων εις τους ενεργούντας επί συμβάσει ταχ. μεταφοράς, και 2% επί των καταβαλλομένων μηνιαίων ενοικίων των καταστημάτων ΤΤΤ Υπηρεσίας. 5ον)Οι πόροι οι προκύπτοντες εκ της αναρτήσεως διαφημίσεων εις τας δια το κοινόν προοριζομένας αιθούσας των γραφείων και υπηρεσιών ΤΤΤ, και εκτυπώσεως τοιούτων Σελ. 110(α) 199-078 διαφημίσεων επί των δι’ αποφάσεως του Υπουργού Συγκοινωνίας ορισθησομένων υπηρεσιακών εντύπων ή βιβλιαρίων. 6ον)Ετησία εισφορά του Κράτους οριζομένη δια Δ/τος τη προτάσει του Υπουργικού Συμβουλίου μη δυναμένη να υπερβή τα 2.000.000 δραχμών μειουμένη κατά τα εισπραττόμενα ποσά των δια του παρόντος Νόμου καθοριζομένων πόρων, πλην των εισπραττομένων ποσών εκ τούτων εις βάρος του μισθού των μετόχων ενεργουμένων κρατήσεων. Το 1/3 της ορισθησομένης κρατικής εισφοράς αποδίδεται κατ’ έτος προς το Ταμείον Αλληλοβοηθείας βοηθητικού προσωπικού ΤΤΤ. 7ον)Δια πάσαν καθυστέρησιν καταβολής κρατήσεως μετόχου τινός ή αποστολής τούτων παρά του λογιστού εις το Ταμείον και εν γένει εξ οιασδήποτε αιτίας προς το Ταμείον πέραν των οριζομένων δια του κανονισμού και εγκυκλίων ή συμβάσεων προθεσμιών, πλην της πειθαρχικής τιμωρίας ασκουμένης παρά του (Προέδρου Συμβουλίου προσωπικού Τ.Τ.Τ.) δύναται να καταλογισθή δι’ αποφάσεως του ιδίου και τόκος υπερημερίας 12% προς όφελος του Ταμείου και εις βάρος του οφειλέτου ή υπευθύνου δια την καθυστέρησιν. Ο ως ανωτέρω καταλογισμός τόκου υπερημερίας ενεργείται και κατά παντός ετέρου οφειλέτου του Ταμείου. Καθυστερούμενα έσοδα του Ταμείου Αρωγής Υπαλλήλων ΤΤΤ εισπράττονται συμφώνως προς τας διατάξεις των Νόμων περί εισπράξεως Δημοσίων εσόδων. 8ον.«1.Τα εν τη εκτελέσει της τηλεγραφικής υπηρεσίας διαπραττόμενα εξ αμελείας σφάλματα, καθ’ α θέλει ορίση ο υπηρεσιακός κανονισμός, ελέγχονται υπηρεσιακώς μεν μέχρι της έκτης περιπτώσεως σφάλματος δια τον αυτόν υπάλληλον εντός του αυτού έτους, πειθαρχικώς δε δια τας πέραν της έκτης περιπτώσεως, ή εν περιπτώσει βαρείας αμελείας. 2.Ο υπηρεσιακός έλεγχος συνεπάγεται κράτησιν εκ του μισθού του υπαιτίου δραχ. 10, 20, 40, 60, 80, 100 αντιστοίχως και προοδευτικώς δι’ εκάστην περίπτωσιν. 3.Τα εκ των κρατήσεων τούτων ποσά περιέρχονται εις το Ταμείον Αρωγής ΤΤΤ, ή Αλληλοβοηθείας ΤΤΤ, καθόσον πρόκειται περί υπαλληλικού ή βοηθητικού προσωπικού ΤΤΤ. 4.Τα εξ υπαιτιότητος των τηλεγρ. υπαλλήλων επιστρεφόμενα εις δικαιούχους τηλεγραφικά τέλη, ως και τα τέλη τηλ/μάτων υπηρεσίας, ων η διαμοιβή προεκλήθη εκ σφάλματος υπηρεσιακού, δύνανται να καταλογίζωνται αυτοίς». Το 8ον εδάφιον αντικατεστάθη ως άνω δια του άρθρ. 5 Α.Ν. 2386/1940. 22.Β.ε.3 Ταμεία Αρωγής ΤΤΤ. Υπαλλήλων 9ον)Τα εκ των εκδόσεων των δελτίων Υπηρεσίας ΤΤΤ εκάστοτε διαθέσιμα χρηματικά ποσά, ως και τα πάσης άλλης εκδόσεως ΤΤΤ.  10ον)Κράτησις του ποσού μιας εξαιρεσίμου ημέρας κατά 15θήμερον αδείας ή δύο κατά μήνα τοιαύτης, του εις άδειαν απερχομένου προσωπικού ΤΤΤ υπέρ εκατέρου των Ταμείων Αρωγής και Αλληλοβοηθείας. 11ον)Τα υπό των ξένων Διευθύνσεων Ταχ/-μείων αφικνούμενα εν Ελλάδι χρηματικά ποσά δι’ αποζημίωσιν επί τη απωλεία συστημένων αντικείμενων αλληλογραφίας ή δεδηλωμένων αξιών καταγωγής Ελλάδος κατατίθενται, εφ’ όσον δεν ήθελε καταστή δυνατή η εις τους δικαιούχους αποστολείς καταβολή αυτών, εις το Ταμείον Αρωγής Υπαλλήλων Τ.Τ.Τ. υπέρ ου παραγράφονται μετά πάροδον διετίας από της καταθέσεως. Εις το αυτό Ταμείον Αρωγής κατατίθενται, παραγραφόμενοι υπό τους αυτούς όρους, και παν χρηματικόν ποσόν προκύπτον εις όφελος της υπηρεσίας των Ταχ/μείων εκ συναλλαγματικής διαφοράς ή αλλού λόγου κατά την παραλαβήν των ως άνω καταβαλλομένων αποζημιώσεων υπό των ξένων Διευθύνσεων Ταχ/μείων. 12ον)Τα εκ των δυνάμει των άρθρ. 3, 13 και 54 του Νόμ. 4581, και 8 του 6243 Νόμου και του άρθρ. 4 του από 28 Μαΐου 1923 Ν.Δ/τος ως ετροποποιήθη δια του άρθρ. 1 του από 17-12-23 Ν.Δ/τος επιβαλλομένων προστίμων ποσά περιέρχονται από της 19-1934 (ημέρας Ισχύος του 6243 Νόμου) εις το Ταμείον Αρωγής Υπαλλήλων ΤΤΤ, όπερ θέλει δι’ ατελούς επιταγής διαβιβάζει εις τρίτους το ενδεχομένως κατά τας κειμένας διατάξεις ανήκον αυτοίς 1/3 εξ εκάστης εισπραχθείσης ποσότητος. 13ον)Μέρος των εν τη εκτελέσει της Ταχ. Υπηρεσίας διαπραττομένων υπό των Ταχ. υπαλλήλων σφαλμάτων, δια α και αι καθοριζόμεναι εν άρθρ. 58 του Νόμ. 3811 ποιναί θεωρούνται βαρείαι, ελέγχονται υπηρεσιακώς δι’ επιβολής μικροπροστίμων μέχρι δραχ. 70 απηλλαγμένων τελών σημάνσεως καθ’ α Δ/μα θέλει κανονίσει, πειθαρχικώς δε πέραν τούτων συμφώνως τω ως άνω Νόμω. Ο υπηρεσιακός έλεγχος συνεπάγεται την κράτησιν εκ του μισθού του υπαιτίου υπαλλήλου των μικροπροστίμων περιερχομένων εις το Ταμείον Αρωγής ΤΤΤ, εφ’ όσον προέρχονται εξ υπαλλήλων, και εις το Ταμείον Αλληλοβοηθείας βοηθητικού προσωπικού εφ’ όσον προέρχονται εκ του βοηθητικού προσωπικού. Αι περί πόρων διατάξεις του ανωτέρω άρθρ. 4 διετηρήθησαν εν ισχύϊ δια του άρθρ. 2 του Β.Δ. 27 Φεβρ./5 Μαρτ. 1957. Άρθρ.5.-(Προβλέπον περί των μετόχων του Ταμείου, δέον να θεωρηθή καταργηθέν δια του άρθρ. 3 του Β.Δ. 13/20 Μαρτ. 1953, υφ’ ου και αντικατεστάθη). Αι λοιπαί, μη καταχωριζόμεναι διατάξεις του ανωτέρω Β.Δ/τος κατηργήθησαν μετά την συγχώνευσιν του άνω Ταμείου εις το Ταμείον Προνοίας Δημ. Υπαλλήλων δυνάμει του Β.Δ. 27 Φεβρ./5 Μαρτ. 1957. 